ເສດຖະກິດ ຈີນ ບໍ່ເຕີບໂຕ ຕາມທີ່ຄາດໝາຍໄວ້ ໃນເດືອນກໍລະກົດ
ເສດຖະກິດຈີນ ຂະຫຍາຍໂຕ ແຕ່ພຽງນຶ່ງເປີເຊັນທໍ່ນັ້ນ ໃນເດືອນກໍລະກົດ ຕໍ່າກວ່າທີ່ຄາດໝາຍໄວ້ ຄືຢ່າງນ້ອຍ 7 ເປີເຊັນ.
ການສົ່ງສິນຄ້າອອກຂອງຈີນເພີ້ມຂື້ນແຕ່ພຽງນຶ່ງເປີເຊັນໃນເດືອນກໍລະກົດຜ່ານມາປຽບທຽບ ໃສ່ກັບລະຍະເວລາດຽວກັນຂອງປີກ່ອນນັ້ນ ຊຶ່ງເປັນຮ່ອງຮອຍຫຼ້າສຸດ ທີ່ສະແດງໃຫ້ເຫັນເຖິງ ການສືບຕໍ່ການຝືດເຄືອງຂອງເສດຖະກິດໂລກ ຕົວເລກທີ່ມີການເປີີດເຜີຍໃຫ້ຊາບໃນວັນສຸກມື້ນີ້ ໂດຍຫ້ອງການພາສີຂອງຈີນ ແມ່ນຕໍ່າຫຼາຍ ກວ່າ 11 3 ເປີເຊັນ ຊຶ່ງເປັນອັດຕາທີ່ໄດ້ປະກາດ ໃນເດືອນມິຖຸນາ ແລະບໍ່ຮອດລະດັບທີ່ພວກ ນັກເສດຖະສາດຫຼາຍຄົນ ໄດ້ຄໍານວນໄວ້ ສີນຄ້າຂາເຂົ້າໃນເດືອນກໍລະກົດກໍບໍ່ແຂງແຮງຄືກັນ ເພີ້ມຂື້ນແຕ່ພຽງ 4 7 ເປີເຊັນ ຈາກປີກ່ອນ ປຽບທຽບໃສ່ 6 3 ເປີເຊັນ ທີ່ໄດ້ປະກາດໄປ ໃນ ເດືອນມິຖຸນາ ພວກນັກເສດຖະສາດໄດ້ຄໍານວນການຂະຫຍາຍໂຕໄວ້ບໍ່ຕໍ່າກວ່າ 7 ເປີເຊັນ ການໄດ້ປຽບໃນດຸນການຄ້າຂອງຈີນໃນເດືອນກໍລະກົດແມ່ນ 25 ພັນ 100 ລ້ານ ຕົກລົງມາ ຈາກ 31 ພັນ 500 ລ້ານໂດລາ ໃນປີກ່ອນ ກຸງປັກກິ່ງ ໄດ້ຕັ້ງເປົ້າໝາຍການເຕີບໂຕໄວ້ 10 ເປີເຊັນ ໃນການແລກປ່ຽນສິນຄ້າທັງໝົດຂອງປີນີ້ ຕົວເລກການຄ້າທີ່ອອ່ນເພຍ ຂອງເດືອນກໍລະກົດ ພ້ອມດ້ວຍລາຍລະອຽດທີ່ມີການປະກາດ ໃຫ້ຊາບ ໃນວັນພະຫັດວານນີ້ ສະແດງໃຫ້ເຫັນເຖິງຄວາມອອ່ນແອລົງໃນການຜະລິດສິນຄ້າ ຂອງໂຮງງານໃນເດືອນແລ້ວຊຶ່ງອາດຈະເຮັດໃຫ້ບັນດາຜູ້ນໍາຈີນພາກັນເອົາບົດບາດທ້າຍທາຍ ຫລາຍຂື້ນ ເພື່ອກະຕຸກຊຸກຍູ້ເສດຖະກິດ ທີ່ໃຫຍ່ເປັນອັນດັບສອງຂອງໂລກ ລັດຖະບານໄດ້ ຕັດດອກເບ້ຍສອງຄັ້ງແລ້ວໃນປີນີ້ແລະໄດ້ເລີ້ມໃຊ້ຈ່າຍກ່ຽວກັບໂຄງການໂຍທາຫລາຍໆຢ່າງ